1. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 178 της 9/13 Σεπτ. 1966 (ΦΕΚ Α΄  181) Περί εγκρίσεως εφαρμογής του συστήματος προκατεσκευασμένων οικιών δια την αποκατάστασιν πληθυσμών πληγέντων εκ σεισμών κ.λπ. Έχον υπ’ όψιν: α)Την υφισταμένην ανάγκην ταχείας στεγαστικής αποκαταστάσεως των εκ των σεισμών και άλλων θεομηνιών πληγέντων πληθυσμών, ως και την ανάγκην εξασφαλίσεως στέγης εις τας Ελληνικάς οικογενείας τας διαβιούσας εις τρώγλας, αχυροκαλύβας, παραπήγματα ή υπό άλλας αναλόγους συνθήκας, και β)σχετικήν εισήγησιν του επί της Κοινωνικής Προνοίας Υπουργού, αποφασίζει: 1.Εγκρίνει την εφαρμογήν του συστήματος των προκατεσκευασμένων οικιών, εις τα στεγαστικά προγράμματα αποκαταστάσεως των εκ σεισμών ή άλλων θεομηνιών πληγέντων ή πληττομένων πληθυσμών. Η ανάδειξις των αναδόχων δια την εκτέλεσιν του ως άνω έργου θέλει ενεργηθή δια προκηρύξεως Δημοσίου Διεθνούς Διαγωνισμού δια συντετμημένων προθεσμιών υπό τον όρον εγκαταστάσεως εν Ελλάδι εργοστασίων παραγωγής προκατεσκευασμένων οικημάτων προς τον σκοπόν χρησιμοποιήσεως Ελληνικών εργατικών χειρών και εγχωρίων πρώτων υλών. Η κατακύρωσις του διαγωνισμού ενεργηθήσεται παρ’ Επιτροπής εξ Υπουργών, ορισθησομένης υπό του Υπουργικού Συμβουλίου και μετά γνώμην Επιτροπής, οριζομένης δια κοινής αποφάσεως των Υπουργών Συντονισμού, Κοινωνικής Προνοίας και Οικονομικών. 2.Ορίζει όπως από του έτους 1967 ποσόν εξ 100.000.000 δραχμών ετησίως εκ του προϊόντος των εκκαθαριζομένων εσόδων των Κρατικών Λαχείων διατίθεται δια την εφαρμογήν προγραμμάτων Λαϊκής Κατοικίας, επί σκοπώ ανανεώσεως του πεπαλαιομένου οικοδομικού πλούτου της χώρας και την στέγασιν οικογενειών διαβιουσών εις τρώγλας, αχυροκαλύβας, παραπήγματα κ.λπ. Το ποσόν τούτο δι’ αποφάσεως του Υπουργού των Οικονομικών θα κατατίθεται εις τον παρά τη Εθνική Κτηματική Τραπέζη της Ελλάδος τηρούμενον λογαριασμόν, συμφώνως τω άρθρ. 11 του υπ’ αριθ. 775/64 Β.Δ/τος. Η παρούσα δημοσιευθήτω δια της Εφημερίδος της Κυβερνήσεως. (Μετά την σελ. 456,05) Σελ. 456,11 293-145 35.Η.β.13 Ανοικοδόμηση Προκατασκευασμέναι Οικίαι 35.Η.γ.1 